
ДО
ИНЖ. РАШКО ГЕНЧЕВ
ПРЕДСЕДАТЕЛ
ОБЩИНСКИ СЪВЕТ

СТРЕЛЧА

УВАЖАЕМИ  ГОСПОДИН  ПРЕДСЕДАТЕЛ,
Приложено, изпращам Ви предложение и проект за решение,
ОТНОСНО: Промяна в структурата и щатното разписание на Общинска администрация-Стрелча
Предложението ще се докладва от Галя Кунчева – Секретар на Община Стрелча
Приложения:
1. Предложение
2. Проект за решение.
3. Приложение 1 – Структура на Община Стрелча
ВНОСИТЕЛ:

ИНЖ. ГЕОРГИ ПАВЛОВ 
КМЕТ НА ОБЩИНА СТРЕЛЧА
ДО

ПРЕДСЕДАТЕЛЯ НА 

ОБЩИНСКИ СЪВЕТ 

СТРЕЛЧА

П Р Е Д Л О Ж Е Н И Е

от инж. Георги Павлов  – Кмет на Община Стрелча

ОТНОСНО: Промяна в структурата и щатното разписание на Общинска администрация-Стрелча
УВАЖАЕМИ ГОСПОДИН ПРЕДСЕДАТЕЛ,
УВАЖАЕМИ ГОСПОЖИ И ГОСПОДА ОБЩИНСКИ СЪВЕТНИЦИ,
На основание чл.21, ал. 1, т. 2 от ЗМСМА Общинският съвет одобрява общата численост и структура на общинска администрация в общината, по предложение на Кмета на общината. 
Във връзка с необходимостта от оптимизиране на структурата на Общинска администрация – Стрелча, по-ефективно разпределение на функциите и отговорностите между служителите, както и с оглед осигуряване на необходимия административен капацитет за изпълнение на възложените на общинската администрация дейности, предлагам да бъде извършена промяна в действащата структура и щатно разписание на Общинска администрация – Стрелча.

Предложените промени са съобразени с характера, обема и сложността на изпълняваните дейности, както и с необходимостта от по-ефективно и качествено обслужване на гражданите и изпълнение на задълженията на общината в съответните направления.
1. Трансформиране на длъжността Старши специалист „Екология“ в длъжност Главен експерт „Екология“ - В действащото щатно разписание на Общинска администрация – Стрелча е предвидена длъжност старши специалист „Екология“, която е на 0.5 щатна бройка. В последните години обемът, многообразието и сложността на дейностите в областта на опазването на околната среда на местно ниво значително нарастват. На общинската администрация са възложени редица отговорности, свързани с прилагането на националното и европейското законодателство в областта на околната среда, управлението на отпадъците, контрола и превенцията на замърсяванията, поддържането на регистри и документация, подготовката на становища и административни документи, взаимодействието с компетентните държавни органи, както и участието в процедури и дейности, свързани с опазването на околната среда на територията на общината. Изпълнението на тези дейности изисква не само познаване на нормативната уредба, но и задълбочена експертна подготовка, способност за анализ и оценка на конкретни казуси, подготовка на мотивирани становища и предложения, както и активно участие в разработването и реализирането на общински политики и мерки в областта на екологията. С оглед на посоченото е налице необходимост от повишаване на експертното ниво на длъжността, което обосновава трансформирането на длъжността старши специалист „Екология“ в главен експерт „Екология“. Наред с промяната в наименованието и длъжностното ниво се предлага и промяна на заетостта от 0.5 щатна бройка на 1.0 щатна бройка. Работата в направление „Екология“ е свързана с текущо изпълнение на административни и контролни дейности, обработване на постъпили сигнали и заявления, подготовка на документи и кореспонденция с граждани, юридически лица и държавни институции, участие в проверки и огледи на територията на общината, проследяване на срокове и изпълнение на задължения, произтичащи от нормативни и административни актове. 

2. Трансформиране на длъжността главен експерт „ГРАО и Ж“ в главен специалист „ГРАО и Ж“ -  В действащата структура на Общинска администрация – Стрелча е предвидена длъжност главен експерт „ГРАО и Ж“. С оглед на характера на функциите, които се изпълняват на тази длъжност, и необходимостта от оптимизиране на длъжностната структура се предлага тя да бъде трансформирана в длъжност главен специалист „ГРАО и Ж“. Дейностите, свързани с гражданската регистрация и административното обслужване на населението, са регламентирани в съответната нормативна уредба и включват прилагане на установени административни процедури, обработване и поддържане на данни и регистри, издаване на удостоверителни документи, извършване на справки и обслужване на граждани. Предлаганата промяна има за цел да приведе наименованието и нивото на длъжността в по-добро съответствие с действителния характер на изпълняваните функции и да оптимизира структурата на администрацията, без да се променя обемът на предоставяните административни услуги на гражданите.

3. Намаляване на щатната бройка на длъжност главен специалист „Канцелария на кмета, протокол, връзки с обществеността и туризъм“ – В действащото щатно разписание е предвидена длъжност главен специалист „Канцелария на кмета, протокол, връзки с обществеността и туризъм“ – 1,0 щатна бройка. С оглед оптимизиране на разпределението на човешкия ресурс за длъжността главен специалист „Канцелария на кмета, протокол, връзки с обществеността и туризъм“ се предлага щатната бройка на длъжността да бъде намалена от 1,0 на 0,5 щатна бройка. Намаляването на щатната бройка не води до отпадане на длъжността от структурата на Общинска администрация – Стрелча и не препятства изпълнението на функциите, свързани с работата на канцеларията на кмета, протоколната дейност, връзките с обществеността и туризма. 

Промяната представлява оптимизиране на заетостта съобразно реалния обем на дейностите и необходимостта от балансирано разпределение на наличния човешки ресурс между отделните направления.
Предложената промяна не води до увеличаване на общия брой щатни бройки, а представлява трансформиране на съществуващи длъжности и оптимизиране на тяхното длъжностно ниво и работно време, съобразно реалните потребности на администрацията. 


Съгласно изложеното, на основание чл.21, ал. 1, т. 2 във връзка с ал. 2 от ЗМСМА,  предлагам  Общинският съвет  да приеме следното
                                                    Р Е Ш Е Н И Е:
1. Одобрява  промени в структурата и щатното разписание на Общинска администрация - Стрелча съгласно Приложение № 1, както следва:

1.1. Длъжността старши специалист „Екология“, на 0.5 щатна бройка, да бъде трансформирана в длъжност главен експерт „Екология“, на 1.0 щатна бройка.
1.2. Длъжността главен експерт „ГРАО и Ж“ да бъде трансформирана в длъжност „главен специалист „ГРАО и Ж – 1.0 щатна бройка.
1.3. Длъжността главен специалист „Канцелария на кмета, протокол, връзки с обществеността и туризъм“  се намалява от 1.0 щатна бройка на 0.5 щатна бройка
ИНЖ. ГЕОРГИ ПАВЛОВ
КМЕТ НА ОБЩИНА СТРЕЛЧА
Проект!
Р Е Ш Е Н И Е

№……….. на Общински съвет – Стрелча

взето на заседанието му, проведено на ………………….,

протокол № ……………

ОТНОСНО:  Промяна в структурата и щатното разписание на Общинска администрация-Стрелча
На основание чл.21, ал. 1, т. 2, във връзка с ал.2 от ЗМСМА и внесено предложение от инж. Георги Павлов - Кмет на Община Стрелча, Общинският съвет
                                                                Р Е Ш И :
1. Одобрява  промени в структурата и щатното разписание на Общинска администрация - Стрелча съгласно Приложение № 1, както следва:

1.1. Длъжността старши специалист „Екология“, на 0.5 щатна бройка, да бъде трансформирана в длъжност главен експерт „Екология“, на 1.0 щатна бройка.

1.2. Длъжността главен експерт „ГРАО и Ж“ да бъде трансформирана в длъжност „главен специалист „ГРАО и Ж – 1.0 щатна бройка.
1.3. Длъжността главен специалист „Канцелария на кмета, протокол, връзки с обществеността и туризъм“  се намалява от 1.0 щатна бройка на 0.5 щатна бройка.

ПРЕДСЕДАТЕЛ НА ОбС:

/инж. Рашко Генчев/
Съгласувал:    

Дима Георгиева – Юрисконсулт

